open-index/open-wikipedia-markdown huggingface dataset:
תומאס הובל

**תומאס הובל** (באנגלית: **Thomas Hübl**; נולד ב-1971) הוא מורה רוחני, סופר ומנחה בינלאומי. הוא מדבר בכנסים וסדנאות. הוא גם המייסד של האקדמיה למדע פנימי. מאמרים שלו פורסמו ב-מגזין הבריאות של אוניברסיטת הרווארד (Harvard Health) וב - Journal of Awareness-Based Systems Change. ספרו משנת 2020, Healing Collective Trauma, הוצג בעיתון של אופרה וינפרי (Oprah Daily) כאחד מ"10 הספרים שיעזרו להתגבר על טראומות ישנות וכואבות".

## ביוגרפיה
הובל נולד באוסטריה. הוא עבד כחובש לאחר שלמד רפואה באוניברסיטת וינה. כסטודנט באוניברסיטה, הוא התחיל לתרגל מדיטציה. במהלך לימודיו התוודע הובל ליצירותיו של וילהלם רייך ולתורתם של מורים רוחניים כמו קן וילבר וראמנה מהרשי. מאוחר יותר החל לתרגל שיטות שונות של יוגה, מדיטציה והתבוננות פנימה. בגיל 26, הוא החליט להקדיש את עצמו להתבוננות פנימית בריטריט בן 4 שנים, שנערך בצ'כיה, שם היה עושה מדיטציה שעות על גבי שעות וחוקר דרגות תודעה שונות. לדברו, זה היה זמן לבדיקה עצמית וטיהור. בתחילת שנות ה-90 עזב את לימודיו באוניברסיטה כדי להתמקד בהוראת מדיטציה ומיינדפולנס. בתחילת שנות ה-2000, הוא ערך סדנאות מדיטציה ומיינדפולנס, הן באוסטריה והן בגרמניה. אלה כללו אירועי ריפוי רחבי היקף לישראלים וגרמנים למטרת טיפול בפצעים הקולקטיביים של השואה.

בשנת 2008, הקים את האקדמיה למדע פנימי. יחד עם אשתו, יהודית סספורטס הוא גם הקים את העמותה The Pocket Project בשנת 2016, המחנכת את הציבור על ההשפעה של טראומות קולקטיביות ומכשירה אנשי מקצוע להנחות אירועים המתמקדים בריפוי.

כתוצאה ממערכת היחסים שלו עם האמנית הישראלית המוערכת, יהודית סספורטס, הובל מתגורר בישראל, שלטענתו יש לו עמה קשר עמוק.

## ספרים

* 
* 
* 


## קישורים חיצוניים

* 
* 

## הערות שוליים

קטגוריה:בעלי תואר דוקטור מאוניברסיטת וינה
קטגוריה:מורים רוחניים
קטגוריה:אוסטרים שנולדו ב-1971
Think Later

***Think Later*** (בעברית: **תחשוב אחר כך**) הוא אלבום האולפן השני של הזמרת הקנדית טייט מקריי. האלבום יצא לאור ב-8 בדצמבר 2023, על ידי חברות התקליטים RCA רקורדס ומיניסטרי אוף סאונד. האלבום עצמו הופק בשיתוף המפיק ראיין טדר. הסינגל המוביל "Greedy" יצא לאור ב-15 בספטמבר 2023.

## רקע והכרזה
בדצמבר 2022 חשפה מקריי כי היא נמצאת בשלב הכתיבה הבא שלה ומתכוננת ל"עידן חדש" במוזיקה שלה. היא ציינה כי היא עובדת על אלבום שני, אך טרם נבחרו שירים או התקבלו החלטות סופיות לגבי התוכן והביעה רצון לשנות כיוון אמנותי ולגבש זהות והצהרות חדשות ליצירתה הבאה.

האלבום הוא המשך לאלבום הבכורה של מקריי משנת 2022, *[[I Used to Think I Could Fly|I Used To Think I Could Fly]]*.

ב-6 בנובמבר 2023 מקריי הודיעה על יציאת האלבום שייצא ב-6 בדצמבר 2023 דרך RCA רקורדס. על כתיבת האלבום מקריי סיפרה: .

## הרכב
האלבום הופק במשותף עם ראיין טדר,  שעבד בעבר עם אמנים כמו טיילור סוויפט וביונסה, ומתמקד בחוויות של התאהבות ופתיחות רגשית.

## קידום
לצד ההכרזה על האלבום, מקריי הודיעה על סיבוב הופעות עולמי תחת השם "Think Later" בשנת 2024 שיכלול 53 מופעים. הסיבוב נפתח ב-17 באפריל 2024 בדבלין, אירלנד, וכלל הופעות בלונדון, אמסטרדם, פראג, פריז, סן פרנסיסקו, לוס אנג'לס, נשוויל, ניו יורק, סידני, מלבורן ועוד, והסתיים ב-21 בנובמבר בוולינגטון, ניו זילנד.

היא הופיעה לראשונה כזמרת אורחת בתוכנית "סאטרדיי נייט לייב" ב-18 בנובמבר 2023, בהנחיית ג'ייסון מומואה.

ב-18 בנובמבר היא ביצעה שיר שטרם פורסם, בשם "Grave", בסאטרדיי נייט לייב.

### סינגלים
הסינגל המוביל מהאלבום, "Greedy", יצא ב-15 בספטמבר 2023. הוא הגיע למקום השלישי במצעד בילבורד גלובל 200 ולמקום ה-14 במצעד בילבורד הוט 100. הוא גם הפך לשירה הראשון שהגיע למקום הראשון במצעד הגלובלי של ספוטיפיי.

הסינגל השני "Exes" יצא לאור ב-17 בנובמבר. 

## פרסים ומועמדויות

## רשימת רצועות

## מיקומי שיא

### מצעדי סוף שנה

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי טייט מקריי
קטגוריה:אלבומים באנגלית
קטגוריה:אלבומים שהופקו על ידי ראיין טדר
קטגוריה:אלבומי פלטינה בארצות הברית
קטגוריה:אלבומי פלטינה בקנדה
קטגוריה:אלבומי כסף בממלכה המאוחדת
קטגוריה:אלבומי חברת RCA רקורדס
נפת זחלה

**נפת זחלה** (בערבית: **قضاء زحلة**) היא נפה במחוז אל־בקאע במרכז־מזרח לבנון. שטחה 425 קילומטרים רבועים ומספר התושבים בה מוערך ב־300,000, רובם מתגוררים בבירת הנפה זחלה ובפרווריה.

## גאוגרפיה
הנפה נמצא במורדות המזרחיים של ג'בל סנין, השייך לרכס הר הלבנון. היא גובלת בצפונה במחוז בעלבכ־אלהרמל, במערבה במחוז הר הלבנון, בדרומה בנפת מערב הבקאע ובמזרחה בסוריה.

## דמוגרפיה
כ־55% מתושבי הנפה הם נוצרים, חלקם משתייכים לכנסייה המלכיתית היוונית-קתולית ומעטים מהם לכנסייה האפוסטולית הארמנית. כ־45% מהתושבים הם מוסלמים, רובם סונים ומיעוטם מתואלים.

## יישובים בנפת זחלה

# 
# 
# 
# 
# 
# 
# 
# 
# 
# 
# 
# 
# 
# 
# ריאק
# 
# זחלה
# 
# 
# 
# 
# 
# שתורא
# 
# ענג'ר (מכונה גם "חאוש מוסא")
# 
# 
# 
# 
# 
# 
# 
# מג'דל ענג'ר
# 
# 

## קישורים חיצוניים

זחלה
נפת עאליי

**נפת עאליי** (בערבית: **قضاء عاليه**) היא נפה במחוז הר הלבנון בלבנון. שטחה 264 קילומטרים רבועים ומספר תושביה הוא 386,320. בירת הנפה היא עאליי.

## גאוגרפיה
הנפה גובלת בצפונה בנפת בעבדא, במזרחה בנפת זחלה ובנפת מערב הבקאע, בדרומה בנפת שוף ובמערבה בים התיכון. החלק המזרחי של הנפה הוא למעשה המורדות המערביים של ג'בל בארוכ, שמשתייך לרכס הר הלבנון.

## דמוגרפיה
על פי אומדן משנת 2018, 54.6% מתושבי הנפה הם דרוזים, 40.7% הם נוצרים (בעיקר מרונים ומשתייכים לכנסייה המלכיתית היוונית-קתולית) ו־4.6% הם מוסלמים.

## הערות שוליים

## קישורים חיצוניים

עאליי
דוד פרח

**דוד פרח** הוא ספורטאי ספורט נכים וחבר נבחרת ישראל בכדורסל בכיסאות גלגלים לשעבר.

פרח נפגע בעמוד השדרה במהלך עבודתו כימאי בצי הסוחר. התאונה התרחשה במהלך עגינה באנגליה בשנת 1966 ואת חודשי האשפוז עשה פרח בבית החולים סטוק מנדוויל.

ב דורג ברמת נכות C והשתתף בתחרויות אתלטיקה (הטלת כידון והדיפת כדור ברזל) ובשחייה.

כחבר נבחרת ישראל בכדורסל בכיסאות גלגלים השתתף שלוש פעמים במשחקים הפאראלימפיים. ב וב היה שותף לזכיות הנבחרת במדליות כסף. הופעתו האחרונה הייתה ב.

## הערות שוליים

קטגוריה:זוכי מדליית כסף פאראלימפית מישראל
קטגוריה:שחקני כדורסל בכיסאות גלגלים ישראלים
קטגוריה:כדורסלנים פאראלימפיים ישראלים
קטגוריה:שחיינים נכים ישראלים
קטגוריה:שחיינים פאראלימפיים ישראלים
קטגוריה:אתלטים פאראלימפיים ישראלים
קטגוריה:אתלטים נכים ישראלים
קטגוריה:הודפי כדור ברזל ישראלים
קטגוריה:מטילי כידון ישראלים
קטגוריה:ספורטאים ישראלים במשחקים הפאראלימפיים תל אביב (1968)
קטגוריה:אתלטים במשחקים הפאראלימפיים תל אביב (1968)
קטגוריה:שחיינים במשחקים הפאראלימפיים תל אביב (1968)
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:כדורסלנים במשחקים הפאראלימפיים היידלברג (1972)
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:כדורסלנים במשחקים הפאראלימפיים טורונטו (1976)
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:כדורסלנים במשחקים הפאראלימפיים ניו יורק וסטוק מנדוויל (1984)
גבינת סרה דה אסטרלה

**גבינת סרה דה אסטרלה** (בפורטוגזית: **Queijo Serra da Estrela**) היא גבינה המיוצרת באזור ההררי של Serra da Estrela בפורטוגל. תחת השם "Queijo Serra da Estrela" זהו כינוי מקור מוגן (PDO) באיחוד האירופי כמו גם בבריטניה.

## אזור הייצור
האזור שבו מותר לייצר את גבינת סרה דה אסטרלה (תחת שם זה) מוגבל לשטח של 3143 קילומטר רבועים, הכולל את הרשויות המקומיות: Celorico da Beira , Fornos de Algodres , Gouveia , Mangualde , Manteigas , Nelas , Oliveira do Hospital , Penalva do Castelo , Carregal do Sal  ו-Seia .

## הייצור
ייצור הגבינה צריך להתבצע לפי כללים קפדניים מאוד. היא עשויה מחלב כבשים, בעיקר בתקופת החודשים נובמבר עד מרץ. לתקופת ההתבגרות של הגבינה יש נורמות ספציפיות וחייבת להימשך לפחות שלושים יום. (ההבשלה שבצרפתית אפינאז' Affinage, היא תהליך של הבשלת הגבינות בתנאי טמפרטורה, לחות ואוורור מבוקרים, כדי להביא את הגבינה למצב אופטימלי לצריכה. זהו השלב האחרון והקריטי ביותר בתהליך ייצור הגבינות והיא אחראית למרקמה הסופי של הגבינה ולמרבית טעמיה. הגבינה מכילה מיקרואורגניזמים ואנזימים רבים שפועלים בה). המרקם של עיסת סרה דה אסטרלה משתנה בהתאם לגילה, החל חצי נוזלית חצי רכה מאוד כשהיא צעירה, ועד למוצקה רכה אך ניתנת לפריסה כשהגבינה מבוגרת לאחר הבשלה. זוהי גבינה שנוצרת כמו כל הגבינות הארטיזניות המיוצרות בעבודת יד ובשיטות מסורתית עם צבע לבן או מעט צהוב ועקביות שמנת אחידה עם לכל היותר כמה חורים קטנים בתוכה. איכויותיה המיוחדות נובעות מניקוז איטי של חלב הכבשים הגולמי אשר נקרש על ידי שימוש בגדילן מקומי Cynara cadunculus ולא אנזים הגבנה.

הגבינה נוצרת מגולגלת לצורה מעט לא סדירה עם דפנות מעט בולטות ומשטח עליון. בדרך כלל יש לה קליפה רכה מעוצבת היטב, חלקה ודקה עם צבע צהוב-קש אחיד והיא כרוכה באופן מסורתי בבד.

## תיבת הטעמים
בשנת 2014, גבינת סרה דה אסטרלה הוכנסה לקטלוג הבינלאומי של "מאכלי מורשת" שבסכנת הכחדה בשם "תיבת הטעמים", יוזמה של תנועת מזון איטי העולמית.

## קישורים חיצוניים

## הערות שוליים

קטגוריה:גבינות כבשים
אבולוציה של הזאב

ממוזער|341x341 פיקסלים| איור של גולגולת זאב פליסטוקן שנמצאה במערת קנטס, טורקוואי, אנגליה
**האבולוציה של הזאב** התרחשה על פני קנה מידה גאולוגי של לפחות 300 אלף שנה. הזאב המצוי ("הזאב האפור", *Canis lupus*) הוא מין בעל יכולת הסתגלות גבוהה המסוגל להתקיים במגוון של סביבות ושיש לו תפוצה רחבה ברחבי האזור ההולארקטי. מחקרים על זאבים מצויים מודרניים זיהו תת-אוכלוסיות שונות שחיות בסמיכות זו לזו. וריאציה זו בתת-אוכלוסיות קשורה קשר הדוק להבדלים בבית הגידול - משקעים, טמפרטורה, צמחייה והתמחות טרף - המשפיעים על הפלסטיות הגולגולת-דנטלית, המאפשרת התחקות אחר האבולוציה של מיני בעלי חיים.

הרישומים הארכאולוגיים והפליאונטולוגיים מראים את נוכחותו המתמשכת של הזאב המצוי על פני כדור הארץ לפחות ב-300,000 השנים האחרונות. נוכחות מתמשכת זו מנוגדת לניתוחים גנומיים, המצביעים על כך שכל הזאבים והכלבים המודרניים מוצאם מאוכלוסיית מקור משותפת של זאבים שהתקיימה עד לפני 20,000 שנה. ניתוחים אלה מצביעים על צוואר בקבוק של אוכלוסייה, ואחריו התפשטות מהירה מאוכלוסיית המקור במהלך, או מיד לאחר עידן הקרח האחרון. זה מרמז על כך שאוכלוסיות הזאבים המקוריות התחרו עם סוג חדש של זאבים שהחליף אותם. עם זאת, המקור הגאוגרפי של התפשטות זו אינו ידוע.

## הערות שוליים

קטגוריה:טקסונים שהתפתחו בפלייסטוקן
קטגוריה:כלביים פרהיסטוריים
קטגוריה:טורפים שחיו בפלייסטוקן
הפקת שמן זית

[ממוזער| בית בד ו[מעגילה (זיתים)|מעגילה בכפר נחום מהתקופה הביזנטית]]
[ממוזער| שימוש במעגילה בישראל בתקופה [האימפריה העות'מאנית|העות'מאנית (המאה העשרים)]]
**הפקת שמן זית** הוא תהליך של מיצוי שמן הזיתים. שמן זית מיוצר בתאים מסוימים בתוך הפרי, ומאוחסן בסוג מסוים של חלולית (ואקואול) הנקרא חלולית ליפו (lipo vacuole), כאשר כל תא מכיל טיפת שמן זית.

הפקת שמן זית הוא תהליך הפרדת השמן משאר מרכיבי הפרי (קליפה, מים ותמצית צמחית נוזלית ומוצקה). ניתן להגיע להפרדה זו באמצעים פיזיים בלבד, שכן שמן ומים אינם מתערבבים, כך שקל יחסית להפריד ביניהם, אפילו באמצעים פרימיטיביים. הדבר איננו נכון בהשוואה להפקת לשמנים אחרים אשר מופקים בעזרת ממיסים כימיים, בדרך כלל הקסאן.

הפעולה הראשונה בעת הפקת שמן זית היא שטיפת הזיתים, כדי להפחית את נוכחותם של מזהמים שונים, ובמיוחד של אדמה העלולה ליצור אפקט טעם מסוים הנקרא "טעם אדמה".

## תהליך ההפקה

#### כבישה קרה
הפקת שמן זית נקראת בעברית "עצירה" ונעשית בבית בד. שמן זית איכותי עוצרים בסחיטה במכבש וללא חימום. תהליך זה נקרא "כבישה קרה". בתהליך עצירת השמן שלושה שלבים עיקריים: שבירה וריסוק של הזיתים, סחיטת הזיתים המרוסקים והפרדת השמן מן המוהל. בעבר נעשו שבירת הזיתים וריסוקם במפרכת, מתקן שבו מונחים הזיתים על משטח תחתון עגול, וגלגל אבן גדול וכבד סובב ודורס את הזיתים. את הזיתים המרוסקים מילאו ב'עקלים', סלים שטוחים מיוחדים לעניין זה. העקלים המלאים הוכנסו למכבש לסחיטת השמן מן הזיתים. קורת בית הבד שהועמסה באבנים שימשה כמנוף לסחיטת הזיתים. מאוחר יותר נכנס לשימוש מכבש בורגי ולאחרונה משמש מכבש הידראולי. הנוזל המופק הוא תערובת של שמן ומוהל שהוא בעיקרו מים. לאחר שהנוזל המעורב שוהה זמן מסוים במכלים, נפרד השמן וצף על פני המוהל.

בבתי בד חדישים התהליך מהיר יותר ונעשה במכונות סגורות. הזיתים עוברים במתקן שטיפה והפרדת העלים, משם למכונה המרסקת את הזיתים. דַייסת הזיתים המרוסקים מוזרמת במנות למכבש הסוחט את הזיתים בפעולה מהירה בלחץ גבוה. הנוזל שנסחט מוזרם לצנטריפוגות הפרדה המפרידות את השמן מן המוהל.

#### כבישה חמה
אפשר להפיק שמן גם בדרך של חימום הזיתים לטמפרטורה של למעלה מ-35 מעלות ולאחר מכן סחיטתם. תהליך זה נקרא "כבישה חמה" והשמן המופק באמצעותו הוא פחות איכותי. קיימת שיטה אחרת לעצירת השמן ללא כבישה, שבה הזיתים מרוסקים עד למצב של עיסה, מוכנסים לכלי ומכוסים במים. לאחר המתנה מספקת, השמן צף על פני המים. ניתן גם להפריד את השמן מן המים בצנטריפוגה, כמו בשיטות אחרות, וכך לחסוך זמן.

## קישורים חיצוניים

## הערות שוליים

קטגוריה:שמן זית
קטגוריה:תהליכי ייצור
קטגוריה:תעשיית המזון
מרק רואן

**מרק ג'פרי רואן** (באנגלית: **Marc Jeffrey Rowan**; נולד ב-19 באוגוסט 1962) הוא מילארדר אמריקאי שעשה את הונו כמשקיע בקרנות השקעה פרטיות. רואן הוא מייסד שותף ב-Apollo Global Management , שאותה ייסד ב-1990 עם ג'וש האריס  ולאון בלאק , שלושתם יהודים אמריקאים. החל ב-2021 הוא משמש כמנכ"ל החברה.

## ביוגרפיה
נולד למשפחה יהודית ממעמד הביניים. אביו עבד בהשכרת רכבים ואמו ברברה (נפטרה ב-2014) הייתה מורה ופסנתרנית קונצרטים. אביה, עמנואל שטיין, אף הוא יליד ניו יורק, היה מרצה לכלכלה במשך שנים רבות באוניברסיטת ניו יורק. לרואן אחות אחת.

הוא סיים את לימודיו בתיכון בהצטיינות, בפלורידה שאליה עקרה המשפחה במהלך תקופת הלימודים. אביו נפטר בתקופת לימודיו בבית הספר וורטון למנהל עסקים באוניברסיטת פנסילבניה, ולמרות שאמו התקשתה להמשיך במימון לימודיו, הוא המשיך בלימודיו לאחר שהאוניברסיטה הסכימה לדחות את תשלומי הלימודים ללא הגבלת זמן. רואן סיים בהצטיינות את לימודיו עם תואר ראשון ותואר MBA.

לאחר סיום לימודיו הצטרף למחלקת מיזוגים ורכישות בפירמה דרקסל בורנהאם למברט  ועבד בניו יורק ובלוס אנג'לס.

ב-1990 ייסד יחד עם ג'וש האריס  ולאון בלאק , שלושתם יהודים אמריקאים ועמיתיו לעבודה בדרקסל. ומאז, פרישתו של בלאק מניהול החברה ביולי 2021, הוא משמש כמנכ"ל.

רואן הוא פילנתרופ, יו"ר מועצת המנהלים של המגבית היהודית המאוחדת - הפדרציה של ניו יורק  ארגון הפילנתרופיה המקומית הגדול בעולם. הוא מכהן בחבר הנאמנים של אוניברסיטת פנסילבניה ובאוקטובר 2018 תרם 50 מיליון דולר לבית הספר וורטון למנהל עסקים, התרומה הגדולה ביותר עד אז לבית ספר למנהל עסקים.

### מועצת השלום לשיקום עזה
בינואר 2026 מונה רואן על ידי נשיא ארצות הברית דונלד טראמפ לחבר במועצת השלום, הגוף בראשות טראמפ שיפקח על שיקום רצועת עזה במסגרת תהליך השלום שנועד להביא לסיום מלחמת ישראל–חמאס.

## קישורים חיצוניים
* מרק רואן, פרופיל באתר "פורבס"
* 

* The Moral Authority of Marc Rowan, Maureen Tkacik, The American Prospect, October 21, 2023


## הערות שוליים

קטגוריה:מיליארדרים יהודים אמריקאים
קטגוריה:נדבנים יהודים אמריקאים
קטגוריה:בוגרי בית הספר וורטון
קטגוריה:אמריקאים שנולדו ב-1962
טיפול זוגי (תוכנית טלוויזיה אמריקאית)

**טיפול זוגי** (באנגלית: **Couples Therapy**) היא תוכנית מציאות תיעודית אמריקאית העוקבת אחר זוגות שעוברים טיפול זוגי לעיני המצלמות על ידי המטפלת הזוגית אורנה גורלניק. התוכנית משודרת החל מ-9 בספטמבר 2019 ברשת שואוטיים.

בישראל, התוכנית משודרת ב-yes דוקו וב-STINGTV. בנוסף הופקה לתוכנית גרסה מקומית המשודרת בכאן 11.

## פורמט
בכל פרק מוצגים חלקים מהמפגשים הטיפוליים של שלושה עד ארבעה זוגות בעונה. אורנה גורלניק, המטפלת הזוגית, פוגשת את מטופליה בפעם הראשונה כשהם נכנסים לחדר הטיפולים שלה שכולל מצלמות רבות המוסתרות מאחורי מראה חד כיוונית המקיפה את החדר. המפגשים השבועיים באורך שעה מוקלטים, נחתכים וערוכים לתשעה פרקים.

יש כמה כללים לפגישו: לזוגות אסור לקיים דיונים מעמיקים על ילדי המטופלים, משום שהילדים אינם יכולים לתת את הסכמתם לדיון בחייהם בטלוויזיה. לזוגות אין קשר עם אנשי ההפקה והם פוגשים רק את המטפלת הזוגית.

וירג'יניה גולדנר משמשת כיועצת עבור גורלניק שאיתה היא דנה בתהליך הטיפול (בספיישל הקורונה, קירקלנד ווהנס שימש כיועץ נוסף).

## סקירת הסדרה

## פרקים
### עונה 1 (2019)

### עונה 2 (2021)

### עונה 3 (2022–2023)

## הזוגות המשתתפים

## הפקה
### פיתוח
על מנת למצוא את המטפל המתאים לתוכנית, הפקת התוכנית ראיינה כמה מטפלים בניו יורק ובניהם את אורנה גורלניק. בהתחלה גורלניק רצתה להיות רק היועצת של המטפל אך לבסוף היא החליטה להיות המטפלת ולא היועצת.

חדר הטיפול נבנה בדומה למשרדה של גורלניק כאשר הרהיטים והחפצים שבתוכנית נלקחו ממשרדה. המצלמות הוסתרו מאחורי מראות חד-כיווניות והוצבו בכל רחבי החדר כדי שיוכלו לתעד כל פינה בחדר.
### ליהוק וצילום
הזוגות של התוכנית נבחרו מתוך 2,000 זוגות בתהליך הליהוק. תהליכי המיון לכל זוג ארך כ-4 חודשים בסך הכול. לא כל הזוגות שהצטלמו הוצגו בתוכנית: בעונה הראשונה הצטלמו שישה זוגות ורק ארבעה זוגות הופיעו בתוכנית עצמה.

התוכנית מצולמת בניו יורק.

## פרסים ומועמדויות

## גרסאות בין-לאומיות

## קישורים חיצוניים
* 

* 
* 
* 
* 

## הערות שוליים

קטגוריה:תוכניות מציאות אמריקאיות
קטגוריה:שואוטיים
קטגוריה:תוכניות טלוויזיה אמריקאיות שעלו לשידור בשנות ה-2010
מוזלה

**מורין אן מקדונלד** (באנגלית: **Maureen Anne McDonald**; נולדה ב-13 במאי 1981) הידועה בשם הבמה **מוזלה** (**Mozella**), היא פזמונאית וזמרת אמריקאית. היא הייתה שותפה לכתיבת הלהיט "Wrecking Ball" של מיילי סיירוס, כמו גם לכתיבת השיר "One Call Away" של צ'ארלי פות' ולהיטים נוספים של ואן דיירקשן כדוגמת "Perfect" ו-"Fools Gold".

בשנת 2015 עבדה מוזלה עם הזמרת-יוצרת האמריקאית מדונה בכתיבת שירים לאלבומה השלושה-עשר, *[[Rebel Heart]]*.

## קריירה
במהלך הקריירה שלה, עבדה מוזלה עם עשרות מוזיקאים ולהקות. היא כתבה לקלי קלרקסון את "Take You High", ,  ו-"Go High". בהמשך, עבדה עם הזמרת-יוצרת מיילי סיירוס בכתיבת השירים "Wrecking Ball",  ו-"Someone Else" שנכללו ב-*Bangerz*. במהלך עבודתה על פסקול הסרט "גטסבי הגדול" כתבה לזמרת פרגי את "" שזכה להצלחה בין-לאומית. בשנת 2015 עבדה עם הזמרת אלי גולדינג על שלושה שירים מ-*[[Delirium]]*.

במהלך יציאת *With Love* של כריסטינה גרימי כתבה מוזלה את "Get Yourself Together". בעבודה משותפת עם נייל הורן כתבה את "New Angel". היא כתבה עבור האחים ג'ונאס ארבעה שירים מתוך האלבום *[[Happiness Begins]]*. עם הזמר ניק ג'ונאס כתבה אחד-עשר שירים לאלבומו, *Spaceman*. בעבודה משותפת עם הזמרת-יוצרת האמריקאית מדונה, נכתבו השירים "Living for Love", , , , , ,  ו-"Body Shop" עבור אלבום האולפן השלושה-עשר שלה, *[[Rebel Heart]]*. עבור מהודרת הדלוקס, כתבו השתיים את "Best Night",  ו-. מוזלה כתבה עבור ליאה מישל את "Anything's Possible".

בין הלהקות שעבדה איתן מוזלה נמנית ואן דיירקשן, עבורה כתבה את "Fool's Gold" ו-"Perfect".

## אלבומים
* 2005: *Mozella EP*
* 2006: *I Will*
* 2009 :*The Straits EP*
* 2009: *Belle Isle*
* 2010: *The Love EP*
* 2012: *The Brian Holland Sessions*

## קישורים חיצוניים
* 

## הערות שוליים

קטגוריה:זמרות פופ אמריקאיות
קטגוריה:זמרות-יוצרות אמריקאיות
קטגוריה:אמני וורנר רקורדס
קטגוריה:נשים אמריקאיות במאה ה-21
קטגוריה:אמריקאיות שנולדו ב-1981
אדווין סאת'רלנד

**אדווין סאת'רלנד** (אנגלית: Edwin Sutherland;  13 באוגוסט 1883 - 11 באוקטובר 1950) היה סוציולוג אמריקאי הנחשב לאחד הקרימינולוגים המשפיעים ביותר במאה ה-20.
מחקריו פרצו דרך בשני תחומים: (א) ניסוח תאוריית ההתחברות הדיפרנציאלית; (ב) הפניית תשומת הלב לתופעה של עבריינות צווארון לבן. על פי תורתו של סאתרלנד, אין העבריינות תוצאה של אנומליה אישית, וההבדל בין התנהגות עבריינית לזו שאינה עבריינית נעוץ בתגובת החברה. העיקרון המונח ביסוד תורתו של סאתרלנד הוא שהתנהגותם של אנשים מושפעת בעיקר מסביבתם החברתית, כלומר, העבריינות אינה עוברת בתורשה והיא אינה אינסטינקטיבית, היא נלמדת כשם שכל התנהגות אחרת נלמדת, ולמידה זאת אף כוללת מניעים, דחפים, גישות ורציונליזציות.

במהלך חייו פרסם ארבעה ספרים חשובים: 20 אלף חסרי בית (1936), הגנב המקצועי (1937), המהדורה השלישית של עקרונות הקרימינולוגיה, והמהדורה הראשונה והמצונזרת של עבריינות צווארון לבן (1949). הספר האחרון נשאר מצונזר עד שהטקסט המקורי פורסם ב-1983 על ידי אוניברסיטת ייל.

## קישורים חיצוניים
* 
* 

## הערות שוליים

קטגוריה:אמריקאים ילידי נברסקה
קטגוריה:סוציולוגים אמריקאים
קטגוריה:קרימינולוגים אמריקאים
קטגוריה:בעלי תואר דוקטור מאוניברסיטת שיקגו
2023 11
קטגוריה:אמריקאים שנולדו ב-1883
קטגוריה:אמריקאים שנפטרו ב-1950
יחסי כווית–לבנון

**יחסי כווית–לבנון** הם היחסים הבין-לאומיים בין כווית ללבנון. לכווית יש שגרירות בביירות, וללבנון יש שגרירות בכווית.ב-2016 אמר שר המשפטים של כווית כי היחסים בין שתי המדינות היו טובים מאז ימי קדם.

## היסטוריה

שתי המדינות כוננו יחסים דיפלומטיים ב-27 בספטמבר 1961.

בעקבות סרטון שהופץ באוקטובר 2021 ובו נשמע שר לבנוני תוקף בבוטות את ההתערבות הסעודית בתימן גרם לערב הסעודית לגרש את שגריר לבנון במדינה ולהחזיר את שגרירה מביירות. כווית, לצד איחוד האמירויות ובחריין הלכו בעקבותיה והורו לנציגיהן בביירות לשוב למדינותיהם.

## הערות שוליים

קטגוריה:ערכים ללא קטגוריות פיזיות - יחסי חוץ
גיל פלח

**גיל פלח** הוא שחיין עבר פאראלימפי ישראלי.
## קריירה
באליפות ישראל בשחייה לנכים לשנת 1973 זכה במקום הראשון בתחרויות הנוער במשחה 50 מטר חזה עם תוצאה של 1:07.1 דקות ובמשחה 50 מטר גב עם תוצאה של 1:02.3 דקות.

באליפות ישראל בשחייה לנכים לשנת 1975 שיפר שני שיאים בקטגוריית נוער עד גיל 16: במשחה 50 מטר חזה הגיע לתוצאה של 54.7 שניות ובמשחה 50 מטרים גב סיים בתוצאה של 54.2 שניות.

באליפות ישראל בשחייה לנכים לשנת 1979 זכה במקום הראשון במשחה 100 מטר גב עם תוצאה של 1:28 דקות.

ב התחרה בארבעה משחים: במשחה 200 מטר מעורב אישי סיים בשלב המוקדמות בתוצאה של 3:17.04 ולא העפיל לשלב הגמר, במשחה 100 מטר חופשי סיים את משחה הגמר בתוצאה של 1:13.55 דקות ודורג במקום השביעי, במשחה 100 מטר גב סיים את משחה הגמר בתוצאה של 1:25.17 ודורג במקום החמישי, ובמשחה 100 מטר פרפר הוא לא השתתף ודירוגו נפסל.

באליפות ישראל בשחייה לנכים לשנת 1986 זכה במקום הראשון במשחה 100 מטר גב עם תוצאה של 1:21 דקות.

## הערות שוליים

## קישורים חיצוניים
* פירוט השתתפותו בתחרויות המשחקים הפאראלימפיים, באתר הרשמי של IPC 

קטגוריה:שחיינים פאראלימפיים ישראלים
קטגוריה:שחיינים נכים ישראלים
קטגוריה:שחייני חזה ישראלים
קטגוריה:שחייני גב ישראלים
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:שחיינים במשחקים הפאראלימפיים ניו יורק וסטוק מנדוויל (1984)
קטגוריה:ישראלים שנולדו במאה ה-20
2014 באסטרונאוטיקה

בערך זה מצוינים אירועים בולטים שהתרחשו במהלך שנת 2014 ונוגעים לתחום האסטרונאוטיקה.

## אירועים בולטים
[שמאל|ממוזער|200px|[גשושית פיליי נחתה על פני השביט 67P/CG]]
במהלך השנה בוצעו 92 שיגורים מהם 32 (35%) על ידי רוסיה.
* 12 בנובמבר – הגשושית פיליי שוחררה מהחללית הבלתי מאוישת רוזטה ונחתה על פני השביט 67P/CG. בכך פיליי הפכה לגוף המלאכותי הראשון שנחת נחיתה רכה על ליבת שביט.

## שיגורי לוויינים
שיגורים שנכשלו מסומנים באדום. שיגורים מאוישים מסומנים בירוק.

### שיגורים מאוישים

### 19 ביוני 2014
השיגור בוצע מכן שיגור 370/13 באתר שיגורים יאסני בעזרת משגר דנייפר. שוגרו 38 לוויינים.

## חקר גרמי השמיים

## סיכומים שנתיים
### לפי מדינה

### לפי אתר שיגור

## קישורים חיצוניים

* ריכוז נתונים על השיגורים

## הערות שוליים

אסטרונאוטיקה
אפרודיטה הגדולה

**אפרודיטה הגדולה** (באנגלית: **Mighty Aphrodite**) הוא סרט קומדיה אמריקאי משנת 1995 בכתיבה ובימויו של וודי אלן, שמגלם תפקיד ראשי יחד עם מירה סורבינו והלנה בונהם קרטר.

העלילה מתוארת כמו תיאטרון ביוון העתיקה שבו מקהלה בתוך תיאטרון שאנשיה עם שמות מהמיתולוגיה היוונית, מביעים דעתם על המתרחש בסרט.

מירה סורבינו זכתה בפרס אוסקר לשחקנית המשנה הטובה ביותר, בפרס גלובוס הזהב לשחקנית המשנה הטובה ביותר - סרט קולנוע והייתה מועמדת לפרס באפט"א לשחקנית הטובה ביותר בתפקיד משנה.

וודי אלן היה מועמד לפרס אוסקר לתסריט המקורי הטוב ביותר.

## תקציר העלילה
לני וינרב (וודי אלן) הוא כתב ספורט בניו יורק ונשוי לאמנדה (הלנה בונהם קרטר), בעלת גלריה לאמנות. אמנדה מתקשה להיכנס להיריון והם מחליטים לאמץ ילד ולקרוא לו בשם מקס.

מקס הוא ילד מחונן ולני רוצה לדעת מי אמו הביולוגית. בדרך לא חוקית הוא משיג את שמה וכתובתה מלשכת האימוץ. שמה הוא לינדה אש ולני מגיע לפגישה אתה. לינדה היא יפהפייה שמתעסקת בזנות ומשחקת בסרטי פורנו. לני לא מעוניין לשכב אתה אלא להחזירה למוטב. הוא מסתכסך עם הסרסור שלה ומשלים אתו לאחר שהוא נותן לו כרטיסים למשחק כדורסל חשוב של ברוקלין נטס.

הוא מנסה לשדך לה את המתאגרף הצעיר קווין (מייקל רפפורט). השידוך מתתקדם יפה אבל לאחר שקווין צופה בסרט פורנו בו היא מופיעה הוא מכה אותה וזורק אותה. לני מגיע אליה, מרגיע אותה והם מקיימים יחסים.

בינתיים היחסים עם אמנדה מתערערים והיא חושבת להיפרד ממנו וללכת עם החבר שלה ג'רי (פיטר ולר). במשך כל הזמן הזה נפגש לני עם אנשי המקהלה ובעיקר עם ראש המקהלה (פ. מארי אברהם) שמדריך אותו מה לעשות ולעיתים נוזף בו.

הקבצן העיוור טירסיאס (ג'ק וורדן) מגלה לו כי ראה את אמנדה וג'רי מתנשקים.

לבסוף מסתדר הכל. אמנדה ולני מתפייסים. לינדה המיואשת והחבולה נוסעת במכוניתה ופתאום כמו דאוס אקס מכינה, נוחת לידה הליקופטר נחיתת חרום ומתוכו יוצא הטייס, נכנס למכוניתה והם מתאהבים ומתחתנים כשהיא בהריון מלני.

לבסוף נפגשים לני ולינדה בחנות הצעצועים אף איי או שוורץ. לינדה לא יודעת שמקס הוא בנה ולני לא יודע שהוא אבי התינוקת של לינדה שעובדת כעת במשרה מכובדת כספרית.

גם אנשי המקהלה שמחים והם שרים ורוקדים את השיר "When You're Smiling".

## צוות השחקנים

## קישורים חיצוניים

*קדימון לאפרודיטה הגדולה, באתר יוטיוב
*אפרודיטה הגדולה, באתר TCM
*המקהלה, לני ואמנדה, באתר יוטיוב
*אלן וסורבינו באפרודיטה הגדולה, באתר יוטיוב
*מירה סורבינו זוכה בפרס אוסקר, באתר יוטיוב
*סצנת הסיום, באתר יוטיוב

קטגוריה:סרטי 1995
קטגוריה:סרטים אמריקאיים
קטגוריה:סרטים באנגלית
קטגוריה:סרטי וודי אלן
קטגוריה:סרטי קומדיה אמריקאיים
קטגוריה:מיתולוגיה יוונית בקולנוע
קטגוריה:זנות בקולנוע
קטגוריה:סרטי מיראמקס
רחוב סנטרל (חרבין)

**רחוב סנטרל** או **רחוב ג'ונְגְיָאנְג** (בסינית: **中央大街**) הוא מדרחוב במרכז חרבין בסין. ארכו 1,450 מטר ורחבו 21.34 מטרים, ובעל ריצוף ריבועי ייחודי בחרבין. הרחוב נבנה בשנת 1898 על ידי הרוסים בתקופת ההשפעה הרוסית על העיר. הרחוב ידוע בריבוי הסגנונות הארכיטכטונים של המבנים שלאורכו, אשר נבנו בסגנונות אקלקטיות, בארוקיות, רנסאנסיות, מודרניות ועוד.

## היסטוריה
הרחוב נבנה בשנת 1898 בעת שחרבין הפכה למרכז רכבות ועיר משגשגת בעקבות בניתה של רכבת מזרח סין, חוצת מנצ'וריה, העוברת בעיר. בשנת 1925 רוצף הרחוב בעלות גבוהה כדי להפחית שחיקה שנגרמה מנהר הסונְגְחְווָה העובר בקרבת מקום. בשנות ה-20 הרחוב הפך לרחוב בינלאומי ופעלו בו למעלה ממאה חנויות. באותה תקופה גרו ברחוב רוסים, יהודים, סינים, יפנים ועוד אנשים ממדינות אחרות.

בתחילה הרחוב נקרא רחוב סין (ברוסית: Китайская Улица) ובשנת 1928 שונה שם הרחוב לשמו הנוכחי.

במהלך מהפכת התרבות שונה שם הרחוב לרחוב פָאנְג שְׂיוֹ' (מניעת תיקון).

בשנת 1986, הרחוב נרשם כאתר לשימור על ידי השלטון המקומי של חרבין. ביוני 1997 הרחוב הפך למדרחוב.

## גלריה

קובץ:Harbin kitaisukaya 1940's.jpg|רחוב סנטרל בשנות הארבעים
קובץ:Harbin nightly view by TroyParfitt.jpg|המדרחוב בלילה
קובץ:Central Street 26971-Harbin (45777927901).jpg|שער הכניסה למדרחוב


## קישורים חיצוניים

## הערות שוליים

קטגוריה:חרבין
קטגוריה:יהדות סין
גבינת קשטלו ברנקו

**גבינת קשטלו ברנקו** (בפורטוגזית: **Queijo de Castelo Branco**) היא גבינה הקרויה על שם העיר בעלת אותו השם בפורטוגל, העיר המרכזית של המחוז בו היא מיוצרת.

מאז 1996 לגבינת קשטלו ברנקו יש כינוי מקור מוגן (PDO), שהיא אחת משלוש הגבינות Queijos da Beira Baixa-DOP.

## ייצור
הגבינה עשויה מחלב עיזים או כבשים, ובעלת מרקם רך. בדרך כלל, לוקחת לגבינה 40 יום להבשיל (להתבגר) כשהיא מיוצרת מחלב עיזים, ו-50 יום כשהיא מיוצרת מחלב כבשים (הבשלה שבצרפתית אפינאז' Affinage, היא תהליך של הבשלת גבינות בתנאי טמפרטורה, לחות ואוורור מבוקרים, כדי להביא את הגבינה למצב אופטימלי לצריכה. זהו השלב האחרון והקריטי ביותר בתהליך ייצור גבינות והיא אחראית למרקמה הסופי של הגבינה ולמרבית טעמיה. הגבינה מכילה מיקרואורגניזמים ואנזימים רבים שפועלים בה). תכולת השומן של הקשטלו ברנקו היא בסביבות 45% והגבינה בדרך כלל בצבע קרוב ללבן.

## קישורים חיצוניים

## הערות שוליים

קטגוריה:גבינות כבשים
קטגוריה:גבינות עיזים
ירושלים (ספר)

**ירושלים: או על כוח דתי והיהדות** (בגרמנית: **Jerusalem, oder über religiöse Macht und Judentum**) הוא ספר מאת משה מנדלסון, העוסק באמנה חברתית ובתיאוריה פוליטית ובעיקר בשאלת ההפרדה בין דת למדינה.

## רקע
שמאל|ממוזער|200px|הספר בהוצאה מחודשת
ב-1781 פרסם כריסטיאן וילהלם פון דוהם את חיבורו "על תיקונם האזרחי של היהודים" (Über die bürgerliche Verbesserung der Juden) שכתב לבקשת משה מנדלסון. דוהם המליץ שגם כאשר יקבלו היהודים שוויון זכויות לא תישלל ממנהיגי הקהילות האפשרות להחרים ולנדות את בני קהילתם לפי הצורך. מנדלסון שלא הסכים עם גישה זו התייחס לדברים בהקדמה לספר "לתשועת ישראל" של מנשה בן ישראל שתרגם לגרמנית ב-1782. בהקדמה קרא מנדלסון לרבנים לוותר מרצונם על סמכותם לכפות ולהעניש פלילית. בתגובה להקדמה זו פרסם הסופר אוגוסט קראנץ באנונימיות חוברת שתקפה את דברי מנדלסון. מנדלסון, שחשב בטעות שהחוברת נכתבה על ידי ידידו האוסטרי יוסף פון זוננפלס, פנה לכתוב תגובה מפורטת לדברים, ובמשך כשמונה חודשים – משלהי קיץ 1782 ועד ראשית אביב 1783 כתב את ספרו "ירושלים".

## תוכן
ב"ירושלים", שנחשב לחשוב ביותר מפרי עטו, קרא משה מנדלסון לסובלנות דתית ולהכרה בזכויות היהודים. לשיטתו, אין זה מתפקידה של ההנהגה הדתית לכפות דעות והשקפות, אלא רק בתחום המצוות והמעשים. כנגד הטענות על החרמות שהוציאו הרבנים, קבע מנדלסון כי היהדות היא דת סובלנית יותר מן הנצרות, משום שאין היא מצווה על השקפות אלא רק על מצוות מעשיות; ושהיא מענישה רק על חטאים הפוגעים בקהילה, רק על מעשים ולא על דעות. ב"ירושלים" גם יצא מנדלסון במפורש כנגד ההתבוללות בנוצרים, או במונחי תקופתו "אחדות האמונות". הרעיון ליצור "דת טבעית" שתתאים לכל, דאיזם, היווה בעיניו כפיית אמונה בדרך אחרת, ועל כן נגד את הנאורות והסובלנות.

## השפעה
בתקופתן של מנדלסון, כתביו והשקפותיו לא השפיעו בצורה ניכרת על הזירה הפנים-יהודית ולא עמדו במוקד הפעילות של תנועת ההשכלה. רוב כתביו, למעט הביאור, נכתבו בגרמנית ולא היו מוכרים למשכילים במזרח אירופה שהופיעו דור או שניים לאחר מכן. "ירושלים" בניגוד למעמדו המאוחר אף לא הפך לספר היסוד של הנאורוּת היהודית וזכה לתרגום מלא ראשון לעברית רק במחצית השנייה של המאה ה-19 כשמונים שנה אחרי מותו של מנדלסון.

## הוצאות לאור
[שמאל|ממוזער|200px|"תולדות הרמבמ"ן" – ה[ביוגרפיה של מנדלסון שחיבר יצחק אייכל ובתוכה קיצור של הספר "ירושלים", ברלין תקמ"ט-1788]]

### בגרמנית
### בעברית
* יצחק אייכל, **תולדות רבנו החכם משה בן מנחם**, ברלין תקמ"ט (1789). (קיצור של הספר **ירושלים** מופיע בעמודים מד-צח)
* **ירושלים, שחבר בלשון אשכנזית... משה בן מנחם מדעסויא, ונעתק ללשון עברית על ידי אברהם דוב בער גאטטלאבער**, תרגם: אברהם בר גוטלובר, זיטאמיר תרכ“ז (1867). 
* **ירושלים מאת רבי משה בן מנחם, נעתק משפת אשכנז על ידי שוחר טוב לישראל**, תרגם: צבי הירש גרינבוים, וינה תרל"ו (1876).
* **ירושלים, כתבים על היהדות**, תרגם: שלמה הרברג, מבוא: נתן רוטנשטרייך, הוצאת לגבולם, רמת גן תש"ז (1947) ו-1977.
* **ירושלים: או על כוח דתי והיהדות**, תרגם: יפתח הלרמן כרמל, מבוא: פיני איפרגן, הוצאת כרמל, ירושלים תשפ"ב (2022).

### באנגלית
## לקריאה נוספת
* אלי שיינפלד, האפולוגיה של מנדלסון: הולדת הפילוסופיה היהודית המודרנית, הוצאת כרמל, 2019
* אליעזר שביד, תולדות פילוסופיית הדת היהודית בזמן החדש, כרך ראשון, עמודים 64 - 82, הוצאת עם עובד, 2001

## קישורים חיצוניים
* 
* 
*  (טעות בשם הסרטון ביוטיוב)

## הערות שוליים

קטגוריה:משה מנדלסון
קטגוריה:יחסי דת ומדינה
קטגוריה:פילוסופיה יהודית
קטגוריה:תנועת ההשכלה היהודית
שעבאן (פירושונים)

**שַׁעְבַּאן** (בערבית: **شَعْبَان**) מהשורש ש.ע.ב שמשמעותו להתפצל או להסתעף.

קטגוריה:שמות משפחה ערביים
דון זאגייר

**דון ברנרד זאגייר** (בגרמנית: **Don Bernard Zagier**; נולד ב-29 ביוני 1951) הוא מתמטיקאי גרמני-אמריקאי שתחום עבודתו העיקרי הוא תורת המספרים. הוא אחד המנהלים של מכון מקס פלנק למתמטיקה בבון שבגרמניה. מאז אוקטובר 2014 הוא גם עמית במרכז הבינלאומי לפיזיקה תאורטית (ICTP).

## קורות חיים
דון זאגייר נולד ב-1951 בהיידלברג שבגרמניה המערבית. אמו הייתה פסיכיאטרית, ואביו היה דיקן ההוראה בקולג' האמריקאי של שווייץ. אביו החזיק בחמש אזרחויות, והוא בילה את נעוריו במדינות רבות. לאחר שסיים את התיכון (בגיל 13) ולמד במכללת וינצ'סטר  במשך שנה, הוא למד שלוש שנים ב-MIT, השלים את התואר הראשון והשני שלו וזכה בתואר עמית פטנאם ב-1967. לאחר מכן כתב עבודת דוקטורט על מחלקות אופייניות  בהנחיית פרידריך הירצברוך , וקיבל תואר דוקטור בגיל 20. הוא קיבל את ההביליטציה שלו בשנת 1975.

בשנים 1971–1984 היה חבר סגל במחלקה למתמטיקה של אוניברסיטת בון, ובשנת 1976 מונה לפרופסור שם. בשנים 1979–1990 היה פרופסור למתמטיקה באוניברסיטת מרילנד. בשנים 1990–1991 ו-1992–1993 היה פרופסור באוניברסיטת קיושו בפוקואוקה שביפן. בשנים 1990–2001 היה פרופסור באוניברסיטת אוטרכט שבהולנד. משנת 1984 נמנה עם סגל מכון מקס פלנק למתמטיקה ובשנים 1995–2019 היה מנהל המכון. בשנים 2006–2014 היה פרופסור בקולז' דה פראנס בפריז. מאז אוקטובר 2014 הוא גם עמית במרכז הבינלאומי לפיזיקה תאורטית (ICTP).

## תחומי מחקרו
זאגייר שיתף פעולה עם הירצברוך בעבודה על משטחי הילברט מודולריים . הם חיברו יחד את המאמר "Intersection numbers of curves on Hilbert modular surfaces and modular forms of Nebentypus".

עבודה משותפת שלו עם בנדיקט גרוס הניבה את נוסחת גרוס-זאגייר, המקשרת את הנגזרת הראשונה של פונקציית L של עקום אליפטי ב-1 לגובה של נקודת היגנר  מסוימת. למשפט זה יש כמה יישומים, כולל מקרים מסוימים של השערת ברץ' וסווינרטון-דייר, יחד עם היותו מרכיב בפתרון של דוריאן גולדפלד לבעיה מסוימת .

זגייר שיתף פעולה עם ג'ון הרר בתחום של עקומים אלגבריים, והקשר שלהם לערכים מיוחדים של פונקציית זטא של רימן.

זאגייר מצא נוסחה לערך של פונקציית זטא של דדקינד.

מצא הוכחה קצרה ואלמנטרית למשפט שני הריבועים של פרמה

## הוקרה
* פרס קול בתורת המספרים בשנת 1987.
* פרס שובן בשנת 2000.
* פרס פון-שטאודט בשנת 2001.
* הרצאת גאוס של האגודה הגרמנית למתמטיקה בשנת 2007.
* חבר זר באקדמיה המלכותית לאמנויות ומדעים של הולנד משנת 1997.
* חבר באקדמיה הלאומית למדעים של ארצות הברית משנת 2017.

## קישורים חיצוניים

* 

## הערות שוליים

קטגוריה:מתמטיקאים גרמנים
קטגוריה:מתמטיקאים אמריקאים
קטגוריה:חוקרי תורת המספרים
קטגוריה:בוגרי המכון הטכנולוגי של מסצ'וסטס
קטגוריה:בוגרי אוניברסיטת בון
קטגוריה:סגל אוניברסיטת בון
קטגוריה:סגל אוניברסיטת מרילנד
קטגוריה:סגל קולז' דה פראנס
קטגוריה:מהגרים מגרמניה לארצות הברית
קטגוריה:חברי האקדמיה הלאומית למדעים של ארצות הברית
קטגוריה:גרמנים שנולדו ב-1951
מסגד אל-רחמה

**מסגד אל-רחמה** (בערבית: **مسجد الرحمة**, אנגלית: **Al-Rahma Mosque**) הוא מסגד הממוקם ברחוב האת'רלי בטוקסטת', ליברפול, אנגליה, שיכול להכיל בין 2,000 ל-2,500 איש ומשמש כמקום הפולחן העיקרי ונקודת כינוס של האוכלוסייה המוסלמית של ליברפול, המוערכת בכ-25,000 איש.

## רקע
משרד ארגון "הקהילה המוסלמית של ליברפול", שנוסד ב-1953 על ידי אלחאג' עלי חיזאם, חבר בקהילה המוסלמית של ליברפול, שפעל במקור מחדר בביתו, ממוקם במסגד.

המסגד הנוכחי נבנה בשנת 1974, לאחר שארך עשר שנים לקבל אישור ממחלקת התכנון העירונית בליברפול.

הבניין הנוכחי משמש בעיקר את אוכלוסיות התימנים, הסורים והסומלים בעיר, המהווים את הרוב המכריע של האוכלוסייה המוסלמית של ליברפול.

## קישורים חיצוניים

* מסגד אל-רחמה - האתר הרשמי
* הקהילה המוסלמית של ליברפול

## הערות שוליים

קטגוריה:ליברפול: מבנים
קטגוריה:אנגליה: מבני דת
קטגוריה:אירופה: מסגדים
קליש נאת' קתג'ו

**קליש נאת' קתג'ו** (בהינדי: **कैलाश नाथ काटजू**; 17 ביולי 1887 – 17 בפברואר 1968) היה משפטן ופוליטיקאי הודי שכיהן כמושל אוריסה ומערב בנגל, ראש השרים של מאדהיה פרדש וכשר הפנים ושר ההגנה בממשלת הודו.

## ביוגרפיה
קליש נאת' קתג'ו נולד ב-17 ביולי 1887 בג'הור , מדינה נסיכותית בראג' הבריטי (היום כלולה במאדהיה פרדש, הודו), למשפחה ברהמינית-קשמירית.

ב-1905 החל ללמוד משפטים באללהבד, וב-1908 החל בעריכת דין בקאנפור. ב-1914 שב לאללהבד, כשהוא מקבל תואר דוקטור במשפטים ב-1919.

ב-1935 מונה לראש הוועדה המוניפאלית באללהאבאד ב-1937 מונה קתג'ו לשר המשפטים בממשלת המחוזות המאוחדים (היום אוטר פרדש) שהוקמה על ידי הקונגרס הלאומי ההודי. כיהן בתפקיד עד 1939.

קתג'ו נאסר ונגזרו עליו 18 חודשי מאסר ב-1940 בעקבות מעורבותו בתנועת העצמאות ההודית. הוא נכלא בשנית ב-1942 בעקבות מעורבותו בתנועת צאו מהודו. שוחרר באפריל 1943 בעקבות בריאות רופפת.

בפברואר 1946 חזר קתג'ו לאספה המחוקקת של המחוזות המאוחדים וב-31 במרץ 1946 מונה קתג'ו בשנית לשר המשפטים, לצד מספר תיקים נוספים (עד 1947). לאחר תקופה בממשלת אוטר פרדש מונה למושל אוריסה (אוגוסט 1947 – יוני 1948) ולאחר מכן למושל מערב בנגל (יוני 1948 – נובמבר 1951).

קתג'ו נבחר על ידי האספה המחוקקת של המחוזות המאוחדים ל, וב־1952, בבחירות הראשונות שנערכו בהודו לאחר עצמאותה, נבחר בלוק סבהה בבחירות הראשונות אליו. קתג'ו מונה לשר הפנים ולשר המשפטים (1951 – 1955) וככשר ההגנה (1955–1957) בממשלת נהרו השנייה.

ב-1957 עבר לכהן כראש השרים של מאדהיה פרדש, תפקיד בו החזיק עד 1962.

קתג'ו נפטר ב-17 בפברואר 1968 באללהאבאד.

## פרסומים
* 

## קישורים חיצוניים

* 
* (Dr. Kailash Nath Katju (1887–1968, בתוך 

## הערות שוליים

קטגוריה:ראשי ממשלות המדינות והטריטוריות של הודו
קטגוריה:מושלי המדינות והטריטוריות של הודו
קטגוריה:שרי ההגנה של הודו
קטגוריה:חברי הלוק סבהה
קטגוריה:משפטנים הודים
קטגוריה:שרי המשפטים של הודו
קטגוריה:חברי האספה החוקתית של הודו
קטגוריה:ראשי שרים מטעם הקונגרס הלאומי ההודי
קטגוריה:שרי ממשלות ג'ווהרלל נהרו
קטגוריה:ילידי 1887
קטגוריה:נפטרים ב-1968
מוסא דודין

**מוסא מוחמד סלים דודין** (בערבית: **موسى محمد سالم دودين**; נולד ב-12 ביוני 1972) הוא חבר בלשכה המדינית של חמאס אשר פעל באזור חברון.

## ביוגרפיה
דודין נולד ב־12 ביוני 1972 בדורא שבנפת חברון.

דודין החל פעילותו בחמאס בעת היותו סטודנט באוניברסיטת א-נג'אח בשכם, אז גויס לזרוע הצבאית של הארגון על ידי סאלח אל-עארורי. דודין קיבל בעבר עשרות אלפי דולר מאל-עארורי לצורך רכישת כלי נשק למטרות הארגון. כלי נשק אלה שימשו את חברי החמאס לתקיפת חיילי צה"ל. בשנת 1992 הוא נתפס ונכלא, למשך 19 שנה, על מעורבותו ברצח שני חיילי צה"ל.

תחום אחריותו של דודין הוא ניהול משא ומתן לשחרור מחבלי חמאס הנמצאים בבתי כלא בישראל וחללי הארגון. דודין הופיע בציבור כדובר מטעם ארגון הטרור חמאס. דודין עבד באופן ישיר עם יחיא סנוואר.

על דודין הוטלו סנקציות, כפעיל בארגון הטרור חמאס, על ידי המחלקה לפיקוח על נכסים זרים במשרד האוצר האמריקאי וכן על יד משרד האוצר של יפן. חוקרי משרד האוצר האמריקאי מצאו כי דודין ניסה להסתיר את קשרי הבעלות שבין חמאס לחברת הנדל"ן הטורקית, Trend GYO, על ידי העברת הבעלות על החברה לגורמים אחרים. דודין הוא חבר מייסד של גדודי עז א-דין אל-קסאם והיה מעורב בתכנון פיגועי התאבדות נגד ישראל.

בשנת 2011 דודין שוחרר מבית כלא בישראל במסגרת עסקת שליט ועבר להתגורר בקטר. לאחר שחרורו המשיך דודין להביע תמיכה בפיגועי התאבדות.

בשנת 2017 גורש מקטר בלחץ בינלאומי והעתיק מגוריו ללבנון משם הוא ממשיך במגעים מול ישראל לשחרור אסירי החמאס. במלאת עשור שנים לעסקת שליט קבע פרשן ידיעות אחרונות לענייני פלסטינים, אליאור לוי, כי דודין הוא אחד משבעה אסירים אשר שוחררו בעסקה ש"הם מחוללי הטרור העיקריים מול מדינת ישראל... והפכו לחוד החנית של חמאס והזרוע הצבאית שלו."

## הערות שוליים

קטגוריה:חברי הלשכה המדינית של חמאס
קטגוריה:טרוריסטים פלסטינים
קטגוריה:משוחררי עסקת שליט
קטגוריה:בוגרי אוניברסיטת א-נג'אח
קטגוריה:פלסטינים שנולדו ב-1972
איריס אידלסון-שיין

**איריס אידלסון-שיין** היא פרופסור חבר במחלקה להיסטוריה של עם ישראל באוניברסיטת בן-גוריון בנגב.

## קורות חיים
אידלסון-שיין למדה לתואר ראשון ושני באוניברסיטת תל אביב, והשלימה את לימודי הדוקטורט שלה בשנת 2011, בבית הספר להיסטוריה של אוניברסיטת תל אביב בהדרכתה של פרופסור שולמית וולקוב. היא המשיכה למחקר פוסט-דוקטורט במרכז כ"ץ לחקר היהדות באוניברסיטת פנסילבניה, בסמינר להיסטוריה באוניברסיטת מינכן, ובמחלקה לתאולוגיה פרוטסטנטית באוניברסיטת גתה בפרנקפורט.

בשנת 2019 הצטרפה לסגל האקדמי של אוניברסיטת בן-גוריון בנגב ובשנת 2020 נבחרה לאקדמיה הצעירה הישראלית.

## מחקרה
אידלסון-שיין מתעניינת בסוגיות של תרגום ודיאלוג בין-תרבותי בעת החדשה המוקדמת, ספרות יידיש ישנה, היסטוריה של המדע, ותפיסות של מיניות, גזע ומגדר.

מאז שנת 2019 היא מנהלת את פרויקט JEWTACT לחקר תרגום יהודי בעת החדשה המוקדמת במימון מועצת המחקר האירופית (ERC).

## פרסומים נבחרים

### ספרים

* Iris Idelson-Shein, ***Between the Bridge and the Barricade:''' Jewish Translation and Cultural Transfer in Early Modern Europe.'' Philadelphia: University of Pennsylvania Press, 2024
* Iris Idelson-Shein, ***Difference of a Different Kind**: Jewish Constructions of Race During the Long Eighteenth Century.'' Philadelphia: University of Pennsylvania Press, 2014
* Iris Idelson-Shein and Christian Wiese (ed.), ***Monsters and Monstrosity in Jewish History*': From the Middle Ages to Modernity*. London: Bloomsbury, 2019
</div>

=== פרויקטים דיגיטליים ===
Iris Idelson-Shein<sup>PI</sup> et. al. (eds.). 2021. “*'Jewish Translation in Early Modern Europe: A Bibliographic Database'''.”

## קישורים חיצוניים
* דף אישי, באתר סגל החוג להיסטוריה של עם ישראל באוניברסיטת בן-גוריון
* אתר פרויקט JEWTACT
* 
* 
* 
* 

## הערות שוליים

קטגוריה:סגל אוניברסיטת בן-גוריון בנגב: היסטוריה של עם ישראל
קטגוריה:בעלות תואר דוקטור מאוניברסיטת תל אביב
קטגוריה:היסטוריוניות ישראליות
קטגוריה:חברי האקדמיה הצעירה הישראלית
Thaicom

**Thaicom**, Thaicom Public Company Limited - חברה שמספקת שירותי לוויין וטלוויזיה. החברה הוקמה בשנת 1991. המטה שלה נמצא בבנגקוק.

החברה הוקמה כחברת בת של חברה תאילנדית שעוסקת בתחום מחשבים וטלפון. בשנת 1991 נחתם חוזה עם יוז איירקראפט לבניית לווייני תקשורת. הלוויין הראשון שוגר בשנת 1993. על הלוויין הותקנו 12 משיבים שפעלו בתחום C band והיו מכסים שטח מיפן עד סינגפור. משקל הלוויין היה 1,080 ק"ג. בשנת 1997 שוגר לוויין שלישי שכלל 38 משיבים. הלוויין הרביעי שוגר בשנת 2005 וכלל כ-100 משיבים. לוויינים אחרונים של החברה נבנו על ידי Orbital Sciences Corporation והם מתוכננים לפעול במשך 15 שנים.
 
בשנת 1994 החברה נרשמה בבורסה לניירות ערך של תאילנד. 

במרוצת השנים החברה הרחיבה את פעילות לתחום אינטרנט וטלוויזיה. נכון לשנת 2023 בבעלות חברת האם היו 41.1% מכלל המניות.

החברה מפעילה מרכז בקרה ללוויינים בבעלותה ומרכז תפעולי.

## רשימת לוויינים

## קישורים חיצוניים
* 

* נתוני לוויינים

קטגוריה:חברות תאילנדיות
קטגוריה:חברות תקשורת לווינית
גבינת אפנצלר

**גבינת אפנצלר** (בגרמנית: **Appenzeller (Käse)**) היא גבינה קשה מחלב פרה המיוצרת באזור אפנצל (Appenzell) שבצפון מזרח שווייץ, בשני הקנטונים דהיום של אפנצל אינר-רודן ואפנצל אוסר-רודן. היא מסווגת כגבינה שווייצרית או גבינה אלפינית.

## היסטוריה
300px|ממוזער
לגבינה מ-Appenzellerland יש היסטוריה מתועדת של לפחות 700 שנה, והיא מוזכרת לראשונה במסמך משנת 1282. עם זאת, תהליך הייצור אינו מוזכר ואולי היה שונה למדי מהיום. כיום, כ-75 מחלבות מייצרות את גבינת האפנצלר, שלכל אחת מתכון אחר לשטיפת המלח אצלה. רוב המתכונים הם סודות מסחריים.

## סימני מסחר
האפנצלר אינו שם של סוג או כינוי מקור מוגן, אלא שם של סימן מסחרי (שכן שווייץ מגנה על ייעודים המתאימים לציון המקור בצורה זו). סימנים מסחריים המכילים את הכינוי APPENZELLER מוגנים במדינות רבות בעולם.
* סימן מסחרי של המילה APPENZELLER
** תחת מספר רישום בינלאומי 756252 ותחת מספר רישום 002104941 כסימן מסחרי קהילתי לטובת Sortenorganisation Appenzeller Käse GmbH.
** APPENZELLER כסימן מסחר פיגורטיבי תחת מספר רישום בינלאומי 522443 לטובת קנטון אפנצל.

## ייצור
תמלחת צמחים, שלעיתים משולבת ביין או בסיידר, נמרחת על גלגלי (כיכרות) הגבינה בזמן שהם מבשילים, מה שמוסיף טעם וגם משמר את הגבינה תוך כדי קידום היווצרות הקליפה.

## גרסאות
הגבינה עצמה בצבע קש, עם חורים קטנטנים וקליפה זהובה. יש לה ריח חזק וטעם אגוזי או פירותי, שיכול לנוע בין מתון לחריף, תלוי כמה זמן הוא מיושן. נמכרים שלושה סוגים:
* "קלַאסִי". מיושנת שלושה עד ארבעה חודשים, חריפות קל. הכיכרות עטופות בתווית כסופה.
* "Surchoix". מיושנת ארבעה עד שישה חודשים, חריפות חזקה. תווית זהב.
*"אקסטרה". מיושנת שישה חודשים או יותר, חריפה במיוחד. תווית שחורה.

## קישורים חיצוניים
* 

* הדף הרשמי של Appenzeller
* San Francisco Chronicle, ג'נט פלטשר, 21 באוקטובר 2004
* תיאור ממועדון גבינת החודש
* תיאור מרגש

## הערות שוליים

קטגוריה:גבינות שווייצריות
כפיר לייבוביץ'

**כפיר לייבוביץ**' (נולד ב-13 באפריל 1978) הוא כדורגלן עבר ישראלי ששיחק בעמדת הקשר.

## קריירה
לייבוביץ' התחיל את הקריירה שלו במחלקת הנוער של הפועל חיפה. ב-30 בנובמבר 1996 ערך את הופעת הבכורה שלו בקבוצה הבוגרת בניצחון 1-2 נגד הפועל בית שאן. עונה לאחר מכן, לייבוביץ' הצטרף לסגל הקבוצה הבוגרת ואף זכה עמה באליפות היחידה בהיסטוריה של המועדון, אולם לא זכה לדקות משחק רבות ועלה בעיקר כמחליף.

בקיץ  הושאל להכח רמת גן מהליגה הלאומית במדיה שיחק שתי עונות. בקיץ  הושאל לבני סכנין עמה עלה לליגת העל לראשונה בתולדותיה. בסיום העונה חזר להפועל חיפה עמה היה שותף לחזרה לליגת העל.

בקיץ  חזר לקדנציה שנייה בבני סכנין ובמהלך העונה חתם בהפועל ראשון לציון.

בקיץ  חתם בהפועל רובי שפירא חיפה, קבוצה אותה הקימו חלק מאוהדי הפועל חיפה באותו הקיץ כמחאה נגד הבעלים יואב כץ. לייבוביץ' מונה לקפטן המועדון ורשם עימו שתי עליות ליגה בשתי העונות ששיחק שם. בקיץ  פרש מכדורגל.

## תארים
; הפועל חיפה
*אליפות ישראל: 1998/1999
*הליגה הלאומית: 2003/2004

; הפועל רובי שפירא חיפה
*ליגה ג' שומרון: 
*ליגה ב' דרום ב': 

## קישורים חיצוניים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:חיפה: כדורגלנים
קטגוריה:כדורגלני הפועל חיפה
קטגוריה:כדורגלני הכח רמת גן
קטגוריה:כדורגלני בני סכנין
קטגוריה:כדורגלני הפועל ראשון לציון
קטגוריה:כדורגלני הפועל עכו
קטגוריה:כדורגלני הפועל בני לוד
קטגוריה:כדורגלני הפועל אשקלון
קטגוריה:כדורגלני אחווה עראבה
קטגוריה:כדורגלני הפועל עפולה
קטגוריה:כדורגלני מכבי עירוני ג'ת אל-אהלי
קטגוריה:כדורגלני הפועל רובי שפירא חיפה
קטגוריה:ישראלים שנולדו ב-1978
נעמי פלדמן

**נעמי פלדמן** (באנגלית: **Naomi Feldman**) היא כלכלנית ישראלית, פרופסור חבר במחלקה לכלכלה באוניברסיטה העברית בירושלים וחברה בוועדה המוניטרית של בנק ישראל.

## ביוגרפיה
פלדמן נולדה וגדלה בארצות הברית. למדה לתואר ראשון בכלכלה וספרות צרפתית באוניברסיטת אילינוי באורבנה-שמפיין. את התואר השני והדוקטורט למדה באוניברסיטת מישיגן.

בסיום לימודי הכלכלה עלתה לישראל.

בשנת 2004 שימשה פלדמן כיועצת לאגף הערכה ואסטרטגיה מוניטרית בבנק המרכזי של אנגליה. ובין השנים 2004 - 2011 שימשה כמרצה במחלקה לכלכלה באוניברסיטת בן-גוריון בנגב.

בין השנים 2011-2016 שימשה ככלכלנית בכירה במדור ניתוח פיסקאלי בפדרל-ריזרב, ובין השנים 2017 - 2018 כיהנה במועצת היועצים הכלכליים של הנשיא בארצות הברית (CEA).

משמשת כפרופסור חבר במחלקה לכלכלה באוניברסיטה העברית מאז שנת 2018, וכן משמשת כעורכת בכתב העת הכלכלי American Economic Journal: Economic Policy.

בשנת 2021 נבחרה לתפקיד נציגת הציבור בוועדה המוניטרית של בנק ישראל.

## קישורים חיצוניים
* 

* 
* 

## הערות שוליים

קטגוריה:סגל אוניברסיטת בן-גוריון בנגב: מדעי החברה
קטגוריה:סגל האוניברסיטה העברית בירושלים: כלכלה
קטגוריה:בוגרות אוניברסיטת אילינוי באורבנה-שמפיין
קטגוריה:בוגרי אוניברסיטת אילינוי באורבנה-שמפיין
קטגוריה:בעלי תואר דוקטור מאוניברסיטת מישיגן
קטגוריה:בעלות תואר דוקטור מאוניברסיטת מישיגן
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
דניאל אגמי

**דניאל אגמי** (נולדה ב-1984) היא רקדנית וכוריאוגרפית ישראלית. מורה לסגנון הגאגא, שפותח על ידי מנהל להקת בת שבע, אוהד נהרין.
## ביוגרפיה
אגמי נולדה וגדלה בירושלים. למדה במגמת המחול של בית הספר התיכון של האקדמיה למוסיקה ולמחול בירושלים, ורקדה בלהקת ריקודי העם "הורה ירושלים". בגיל 16 יצרה כוריאוגרפיה לדואט שאיתו הופיע באולם שרובר בתיאטרון ירושלים. בגיל 19 הצטרפה לאנסמבל בת-שבע, ההרכב הצעיר של להקת בת שבע, שם השתתפה בעבודות הכוריאוגרפיות הראשונות של שרון אייל, שהשפיעה רבות על סגנונה. בשנים 2002–2010 רקדה בהרכב הראשי של להקת בת שבע, במהלך תקופה זו, שימשה גם כמנהלת אמנותית ומפיקה של סדנאות הרקדנים (2007–2009) וכמנהלת חזרות בלהקה (2008–2010). במסגרת להקת בת שבע רקדה ביצירות של אוהד נהרין "כמויות" (2003), "MAX" (2007) ו"הורה" (2009).

ב-2011 עברה אגמי לניו יורק כמורה בכירה לגאגא. לאחר כשנה עברה לסיאטל בעקבות בן זוגה ושם הקימה ביוני 2012 את להקתה, "Ate9" עבורה היא החלה ליצור כוריאוגרפיות. לאחר שנה, היא העבירה את הלהקה ללוס אנג'לס.

ביוני 2013 העלה אנסמבל בת שבע את יצירתה "Showgirls", בדצמבר 2013 העלה האנסמבל את "שולה", יצירה לשבע רקדניות. ובדצמבר 2015 את "עדיין" שיצרה במיוחד עבור האנסמבל.

היא יצרה את "This Time Tomorrow" ב-2013 שהוצגה בסיבוב ההופעות הקנדי של להקתה במהלך 2014. אגמי עבדה גם עם המתופף והמלחין גלן קוצ'ה על סדרה של פרויקטים של מוזיקה וריקוד. אחת מיצירותיהם, "Calling Glenn", עלתה לראשונה ב-2017.

בשנת 2016 זכתה אגמי בפרס הנסיכה גרייס לכוריאוגרפיה. בשנת 2018, היא קיבלה את מלגת Virginia B. Toulmin for Women Leaders in Dance, פרס שניתן בשיתוף עם המרכז לבלט ואומנויות של אוניברסיטת ניו יורק.

בשנת 2020, אגמי הודיעה שההופעות של Ate9 יופקו לשני סרטים. סרט אחד מציג את היצירה "גברת עיוורת", מעובדת מהגרסה הבימתית שעלתה לראשונה בפברואר 2019 במרכז וואליס אננברג לאמנויות הבמה. השני מציג יצירה שכותרתה "התנצלות", שמתוכננת להופיע לראשונה בסרט.

## קישורים חיצוניים
*  - להקתה של אגמי

## הערות שוליים

קטגוריה:רקדניות ישראליות
קטגוריה:רקדנים ישראלים
קטגוריה:רקדני להקת המחול בת שבע
קטגוריה:כוריאוגרפים ישראלים
קטגוריה:בוגרות התיכון שליד האקדמיה למוסיקה ולמחול בירושלים
קטגוריה:בוגרי התיכון שליד האקדמיה למוסיקה ולמחול בירושלים
קטגוריה:ישראליות שנולדו ב-1984
קטגוריה:ישראלים שנולדו ב-1984
פונטינה

**פונטינה** (באיטלקית: **Fontina**; בצרפתית: **Fontine)** היא גבינה מחלב פרה, שמקורה באיטליה. עם הזמן, ייצור הפונטינה התפשט ברחבי העולם, כולל לארצות הברית, דנמרק, שוודיה, קנדה, צרפת וארגנטינה. 

## תיאור
פונטינה היא גבינה חצי רכה עד קשה במרקמה וטעמה עדין עד בינוני. יש לה תכולת שומן בסביבות 45%. הטעם האופייני של פונטינה הוא עדין אך אגוזי ומלוח באופן מובהק. לפונטינות משוודיה, דנמרק וארצות הברית יש טעם עדין יותר מזו האיטלקית, מרקם רך יותר ויותר חורים מאלה של איטליה.

גבינת פונטינה מיוצרת בואל ד'אוסטה, (עמק אאוסטה) בהרי האלפים מאז המאה ה-12. ניתן לזהות את הפונטינה המיוצרת באיחוד האירופי על ידי חותמת Consorzio (קונסורציום) של מטרהורן כולל המילה "FONTINA". 

כמו סוגי גבינה רבים אחרים, לשם "פונטינה" יש נגזרות כמו "פונטינלה", "פונטאל" ו"פונטלה". על אף שהגרסה מעמק אאוסטה היא המקורית והמפורסמת ביותר, ייצור נגזר מתרחש גם באזורים אחרים של איטליה, כמו גם ב: דנמרק, שוודיה, קוויבק, צרפת, ארגנטינה ארצות הברית. הגרסאות השוודיות והדניות נמצאות לעיתים קרובות בחנויות מכולת בארצות הברית וניתן להבחין בהן לעומת הפונטינה של אאוסטה על ידי קליפת השעווה האדומה שלהן (נפוצה גם בפונטינה הארגנטינאית).

פונטינה המיוצרת בעמק אאוסטה חייבת להיות עשויה מחלב לא מפוסטר ממקבץ חליבה אחת, כאשר רק שתי מנות של גבינות מיוצרות ביום.
[ממוזער| [פרסקו משנת 1480 מטירת Issogne : צורות הגבינה מימין נחשבות לתיאור הקדום ביותר של פונטינה.]]
גבינת פונטינה המקורית מעמק אאוסטה היא חריפה למדי ובעלת טעם עז למדי, למרות זאת גבינות מסומנות פונטינה המיוצרות במדינות אחרות יכולות להיות בטעם עדין יותר. לפונטינה של אאוסטה יש קליפה טבעית עקב ההתישנות, שהיא בדרך כלל שזופה עד כתומה-חומה.  פנים הגבינה בצבע שמנת חיוור ומלא חורים המכונים "עיניים". היא ידועה בטעם האדמתי, הפטריותי והעצי שלה, ומשתלבת בצורה יוצאת דופן עם בשרים צלויים ופטרית כמהין. יש לה טעם עשיר וקרמי שנעשה אגוזי יותר עם ההתישנות. פונטינה בוגרת היא גבינה קשה, ונמסה היטב במאכלים.

## כינוי מקור מוגן
ניתן לזהות כאמור גבינת פונטינה הנמכרת באיחוד האירופי על ידי חותמת Consorzio (קונסורציום) של המטרהורן כולל המילה המודפסת "FONTINA". לגבינה המיוצרת בעמק אאוסטה יש כינוי מקור מוגן (DOP) עם תקנות לפיהן הגבינה חייבת להיות עשויה מחלב לא מפוסטר מחליבה יחידה, של פרות מגזע Valdostana.

## מתכונים
לפונטינה הצעירה מרקם רך יותר ויכולה להתאים לפונדו. המאכל Fonduta alla valdostana (באיטלקית) או Fondue à la valdôtaine (בצרפתית) הוא מאכל מסורתי מפונטינה מוקצפת עם חלב, ביצים וכמהין.

זיווג טוב למאכל הוא היין הפיימונטזי (ממחוז פיימונטה) שמיוצר מענבי היין נביולו (Nebbiolo), מהם עושים את היינות האדומים המפורסמים ברולו, ברברסקו ועוד יינות עם טעמים של דובדבן בר וכמהין.

## קישורים חיצוניים

* [קואופרטיב המפיקים של חלב ופונטינה (באיטלקית, בצרפתית ובאנגלית)
* 

== הערות שוליים ==




[קטגוריה:גבינות איטלקיות]